Melk
Melk je grad od 5,297 stanovnika na sjeveroistoku Austrije, on je i administrativni centar istoimenog
Okruga Melk od 76,808 stanovnika.

Historijski centar grada (Opatija Melk) kao dio Doline Wachau uvršten je 2000. na 
UNESCO-vu Listu mjesta svjetske baštine u Evropi

Geografske karakteristike

Grad leži na ušću rijeke Melk u Dunav, zapadno od Sankt Pöltena u Dolini Wachau.

Historija

Melk je osnovan kao logor rimskog garnizona.

Za srednjeg vijeka tu se nalazio zamak - rezidencija Dinastije Babenberg vladara Austrije od 976 do 1101. On je sa okolnim zemljama poklonjen - 1111. velikoj benediktinskoj opatiji Melk (osnovanoj 1089.), koja i danas dominira gradom.
 
Opatija je proširena i utvrđena u 14. vijeku, ali većina njenih zgrada datira iz perioda barokne restauracije izvedene između 1702. - 1736.). 

Po gradu ima i nešto značajnijih renesansneih građevina, od kojih se osobito ističe dvorac Schallaburg. 

Melk je danas (zajedno sa Dolinom Wachau) jedna od najvećih turističkih atrakcija Donje Austrije, osobito za crkvenih praznika kad zbog Opatije nagrne puno hodočasnika.

Melk je poznat i po svojim vinima.

Izvori

Vanjske veze 

 Službene stranice grada 
Gradovi u Austriji